Για τον ομώνυμο παππού του, δείτε: Νικόλαος Δοξαράς (πρεσβύτερος).  
Ο **Νικόλαος Δοξαράς** (Καλαμάτα, 1706/1710 – Ζάκυνθος, 2 Μαρτίου 1775) ήταν Έλληνας ζωγράφος, γιος του επίσης ζωγράφου και θεωρητικού τέχνης Παναγιώτη Δοξαρά και από τους πρωτεργάτες της Επτανησιακής Σχολής.

Βιογραφία
---------

Ο Νικόλαος Δοξαράς γεννήθηκε στην Καλαμάτα και μετά το 1715, όταν η Οθωμανική Αυτοκρατορία κατέκτησε εκ νέου την Πελοπόννησο, εγκαταστάθηκε με την οικογένεια του στα Επτάνησα. Αρχικά εγκαταστάθηκε στη Ζάκυνθο και στη συνέχεια στη Λευκάδα και την Κέρκυρα. Το 1729 κατατάχθηκε στον στρατό της Βενετίας και μετά το θάνατο του πατέρα του μετέβη στη Βενετία όπου σπούδασε στρατιωτικός μηχανικός και ζωγράφος. Το 1738 επέστρεψε στη Λευκάδα και το 1745 διορίστηκε αξιωματικός της Χωροφυλακής στην Κέρκυρα. Αργότερα τοποθετήθηκε για μερικά χρόνια στην Κεφαλλονιά και εν τέλει εγκαταστάθηκε μόνιμα στη Ζάκυνθο όπου και πέθανε το 1775.

Έργο και τεχνοτροπία
--------------------

Αν και δεν είναι γνωστοί οι ζωγράφοι δίπλα στους οποίους σπούδασε στη Βενετία, θεωρείται πως η τεχνοτροπία του επηρεάστηκε από τους Τζιοβάνι Μπατίστα Πιατσέτα και Τζοβάννι Μπαττίστα Τιέπολο που τη συγκεκριμένη περίοδο δέσποζαν επί της καλλιτεχνικής ζωής της Βενετίας.

Από το 1753 έως το 1762 εργάστηκε για τη διακόσμηση της οροφής του ναού της Φανερωμένης της Ζακύνθου με βοηθό τον Στέφανο Πασηγέτη. Η διακόσμηση αυτή καταστράφηκε στον σεισμό του 1953. Προσχέδια σώζονται στην Εθνική Πινακοθήκη και ένα μέρος, *Το γενέσιον της Παναγίας* φυλάσσεται στο Βυζαντινό Μουσείο Ζακύνθου. Επίσης φιλοτέχνησε το 1761 την οροφή του ναού του αγίου Μηνά στη Λευκάδα. Συγκεκριμένα ζωγράφισε τους τέσσερις Ευαγγελιστές, σκηνές από τη ζωή και το μαρτύριο του αγίου Μηνά και άλλους αγίους. Και αυτό το έργο καταστράφηκε στα τέλη του 1976 από πυρκαγιά.

Ο Νικόλαος Δοξαράς συνέχισε πιστός στην παράδοση του πατέρα του αντικαθιστώντας τη βυζαντινή αγιογραφία με ιταλικής νοοτροπίας έργα. Η επίδρασή του ήταν σημαντική στην αλλαγή του προσανατολισμού της ελληνικής ζωγραφικής από την Ανατολή προς τη Δύση.

* Επιλογή έργων
* Το γενέσιον της Παναγίας, Ζάκυνθος, Βυζαντινό Μουσείο*Το γενέσιον της Παναγίας*, Ζάκυνθος, Βυζαντινό Μουσείο
* Δαβίδ, Ζάκυνθος, Βυζαντινό Μουσείο*Δαβίδ*, Ζάκυνθος, Βυζαντινό Μουσείο
* Η Κοίμηση της Θεοτόκου, 1754*Η Κοίμηση της Θεοτόκου*, 1754

Παραπομπές
----------

1. 1 2 3 4  *Ζωγραφίζοντας στην Κέρκυρα*. Παράρτημα Κέρκυρας: Εθνική Πινακοθήκη και Μουσείο Αλέξανδρου Σούτζου - Υπουργείο Πολιτισμού. σελ. 69.
2. ↑  «Εφημερίδα Μακεδονία, σελ. 2». 9 Δεκεμβρίου 1976. Ανακτήθηκε στις 29 Ιουνίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νικόλαος Δοξαράς** |

* Δοξαράς Νικόλαος (1710 Καλαμάτα - 1775 Ζάκυνθος)

  


|  |  |  |  |  |
| --- | --- | --- | --- | --- |
| 

| π • σ • ε
Επτανησιακή Σχολή |
| --- |
|  |
| 
* Παναγιώτης Δοξαράς
* Νικόλαος Δοξαράς
* Διονύσιος Καλλυβωκάς
* Νικόλαος Καντούνης
* Νικόλαος Κουτούζης
* Στέφανος Παζηγέτης
* Χαράλαμπος Παχής
* Ιερώνυμος Στρατής Πλακωτός
* Σπυρίδων Προσαλέντης
* Στέφανος Τσαγκαρόλας
* Διονύσιος Τσόκος
* Νικόλαος Ξυδιάς Τυπάλδος
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96564202
* **Europeana**: agent/base/37927
* ULAN: 500119378

 |

 |